《戏咏老农观稻以秋字为韵》
元代·方回

久无筋力荷鉏耰，坐阅千畦{左禾右罢}稏秋。
又喜黄云今满眼，不知白雪已盈头。
丁宁肯幼频驱雀，约敕比邻远放牛。
及早儿孙了租税，颓龄一饱更何忧。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。